**

*Gizella Malom – Átrium Galéria*

**Alapítva: 2018-ban**

*„Az a fontos, hogy lelket adjunk a háznak. Lelket... igen.“*

Mándy Iván

Ötéves jubileumát ünnepli Budapest egyik legkülönlegesebb gyűjteménye, a Gizella Malom Átrium Galériája. Az évforduló alkalmából katalógust jelentet-tek meg az állandó tárlat mű-alkotásairól.

Az alábbiakban az ünnepi album előszavát olvashatják:

Ha hihetünk a budapesti házak költészetét prózai idillbe sűrítő Mándy Ivánnak, akkor a háznak nincs lelke. Mi adjuk neki. A mi LELKE-sedésünk. Az ambíciónk, hogy meséljünk ma-gunkról az utókornak. Hogy szobrokból és falra festett, nem mindenapi méretű festmények-ből létrehozzunk egy galériát „az örökkévalóságnak”... Reményeink szerint, ha valaki száz év múlva belép ide, akkor megtud majd valamit rólunk. Arról, miként éltünk, hogyan éreztünk, mit gondoltunk a körülöttünk lévő világról. Hogy a 21. század elején is megmaradt bennünk egyfajta ősi hit. A hit abban, hogy ittlétünk törékeny ugyan, de mégsem olyan egyszerű elbánni velünk. Mert képesek vagyunk komolyan venni a létezésünket, ugyanakkor kellő humorral és öniróniával szemlélni magunkat. Képesek vagyunk jeleket hagyni arról, miként kerestük a harmóniát harmadik évezred eleji, egyre zaklatottabb világunkban. Jeleket a valaha volt létezésünkről... Ezért invitál-tuk meg a Gizella Malom történelmi falai közé a kortárs képzőművészetet. Hogy kihívó térplasztikákba és óriási – közel hat méteres – falképekbe álmodják bele mindazt, ami minket itt és most foglalkoztat.

Köszönet a galériát létrehozó lakó-közösségnek, a galéria szponzorainak, s mindazoknak, akik munkájukkal meg-teremtették a Gizella Malom „lelkét”. Hála és köszönet minden itt kiállító művésznek!

A kurátor, Szurcsik József festő-művész szavaival élve:

Éljen a művészet! Éljen a művészet szabadsága!

*2023. november 8. 17:30 A Gizella Malom – Átrium Galéria*

*jubileumi* *ünnepséggel egybekötött*

*kiállításának megnyitója*

*1095, Budapest, Tinódi utca 1.*

*Az alapítás 5. évfordulója alkalmából*

*Németh Marcell és Magyari Balázs szobrászművészek*

*legújabb munkáiból rendezett tárlat.*

*Az évfordulóra hivatalos az Átrium minden olyan művésze,*

*akinek a munkája a Galériában látható.*

*Szeretettel vár mindenkit Szurcsik József kurátor és Kállai Katalin galériavezető*